**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**DĖL KLAIPĖDOS MIESTO SAVIVALDYBĖS SENIŪNAIČIŲ SUEIGOS NUOSTATŲ PATVIRTINIMO**

**1. Sprendimo projekto esmė, tikslai ir uždaviniai.**

Šiuo sprendimu savivaldybės taryba patvirtins Klaipėdos miesto savivaldybės seniūnaičių sueigos nuostatus, parengtus, vadovaujantis naujos redakcijos Vietos savivaldos įstatymo 35 str. nuostatomis, kurios įsigaliojo 2017 m. sausio 1 d.

2017 m. kovo 13 d. Klaipėdos miesto mero potvarkiu Nr. M-20 Klaipėdos miesto teritorijos suskirstytos į seniūnaitijas ir patvirtintas Klaipėdos miesto teritorijos suskirstymo į seniūnaitijas planas. 2017 m. sausio 1 d. įsigaliojusios Vietos savivaldos įstatymo 35 straipsnio 1 dalies nuostatos reglamentuoja, kad tais atvejais, kai seniūnijos nesteigiamos, meras savivaldybės administracijos direktoriaus teikimu, atsižvelgdamas į gyvenamųjų vietovių ar jų dalių bendruomenių poreikius, nustato, kokių gyvenamųjų vietovių ar jų dalių seniūnaičiai sudaro seniūnaičių sueigą. Parengtuose nuostatuose , kad seniūnaičių sueiga yra atskirų seniūnaitijų, sudarytų mero potvarkiu savivaldybės administracijos direktoriaus teikimu, atsižvelgiant į gyvenamųjų vietovių ar jų dalių bendruomenių poreikius, seniūnaičių susirinkimas.

2017 m. sausio 1 d. įsigaliojusios Vietos savivaldos įstatymo 35 straipsnio 7 dalies nuostatos reglamentuoja, jog „Sprendžiant klausimus, susijusius su seniūnijos aptarnaujamos teritorijos gyvenamųjų vietovių ar jų dalių (seniūnaitijų) bendruomenių viešųjų poreikių ir iniciatyvų finansavimo tikslingumu ir su kitais visiems tos teritorijos gyventojams svarbiais reikalais, organizuojama išplėstinė seniūnaičių sueiga. Taigi atsiranda prievolė seniūnaičių sueigos nuostatus papildyti ir numatyti išplėstinės seniūnaičių sueigos organizavimą.

Išplėstinėje seniūnaičių sueigoje su sprendimo priėmimo teise dalyvauja atskirų seniūnaitijų, sudarytų mero potvarkiu savivaldybės administracijos direktoriaus teikimu, atsižvelgiant į gyvenamųjų vietovių ar jų dalių bendruomenių poreikius, seniūnaičiai ir toje teritorijoje veikiantys bendruomeninių organizacijų deleguoti atstovai. Bendruomeninių organizacijų deleguotų atstovų skaičius, jų delegavimo į išplėstines seniūnaičių sueigas ir prireikus jų rotavimo ar atšaukimo tvarka, taip pat išplėstinės seniūnaičių sueigos organizavimo, sprendimų rengimo, svarstymo ir priėmimo tvarka nustatoma savivaldybės tarybos sprendimu tvirtinamuose seniūnaičių sueigos nuostatuose.

**2. Projekto rengimo priežastys ir kuo remiantis parengtas sprendimo projektas.**

Vadovaujantis Vietos savivaldos įstatymo Nr. I-533 3, 4, 6, 9, 10³, 13, 14, 15, 16, 20, 29, 31, 32, 33, 34, 35, 50 straipsnių pakeitimo ir įstatymo papildymo 32ᴵ straipsniu įstatymo 20 straipsnio 4 dalimi, įsigaliojusia 2016 m. liepos 7 d., savivaldybių tarybos privalo priimti šio įstatymo įgyvendinamuosius teisės aktus, ką Klaipėdos merui siūlė 2017-02-10 teikimu Nr. (5.1.)-TR-11 Vyriausybės atstovas Klaipėdos apskrityje. Vietos savivaldos įstatymo aktualią redakciją įgyvendinamasis teisės aktas Vyriausybės atstovui Klaipėdos apskrityje pritarus turi būti priimtas iki 2017 m. gegužės 1 d.

Įsigaliojus Vietos savivaldos įstatymo pakeitimams, 2017 m. kovo 13 d. Klaipėdos miesto mero potvarkiu Nr. M-20 Klaipėdos miesto teritorijos suskirstytos į seniūnaitijas ir patvirtintas Klaipėdos miesto teritorijos suskirstymo į seniūnaitijas planas. 2017 m. vasario 23 d. Klaipėdos miesto savivaldybės tarybos sprendimu Nr. T2-29 patvirtintas Klaipėdos miesto savivaldybės seniūnaičių rinkimo ir atšaukimo tvarkos aprašas. Klaipėdos miesto tarybai, priėmus sprendimą patvirti Klaipėdos miesto savivaldybės seniūnaičių sueigos nuostatus, Klaipėdos miesto savivaldybės tarybos 2014 m. sausio 30 d. sprendimas T2-4 „Dėl seniūnaitijų sudarymo“ pripažintinas netekusiu galios.

**3. Kokių rezultatų laukiama.**

Per suderintą su Vyriausybės atstovu Klaipėdos apskrityje terminą bus priimtas Vietos savivaldos įstatymo aktualią redakciją įgyvendinamasis teisės aktas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sąmatos ir skaičiavimai nepateikiami, nes lėšų neprašoma.

**6.** **Lėšų poreikis sprendimo įgyvendinimui.**

Savivaldybės lėšų nereikės.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA:

1. Vyriausybės atstovo Klaipėdos apskrityje 2017-02-10 teikimas Nr. (5.1.)-TR-11, 2 lapai.

2. Klaipėdos miesto savivaldybės tarybos 2014-01-30 sprendimas Nr. T2-4, 11 lapų.

3. Vietos savivaldos įstatymo išrašas, 5 lapai.

4. Klaipėdos miesto savivaldybės mero 2017-04-27 raštas Nr. (4.32.)-R2-1235 „Dėl termino pratęsimo“, Vyriausybės atstovui Klaipėdos apskrityje, 1 lapas.

5. Vyriausybės atstovo Klaipėdos apskrityje 2017-04-28 raštas Nr. (5.1.)-S13-99 „Dėl kito teikimo įvykdymo termino nustatymo“ Klaipėdos miesto savivaldybės merui, 1 lapas.

Savivaldybės administracijos direktoriaus pavaduotoja Elida Mantulova